فرع القليعة، من تفاقم حالات الإصابة بفيروس كورونا المستجد فصفوف الأساتذة والتلاميذ فالإقليم، وظهور بؤر مدرسية، بعد تسجيل حالات إصابة بفيروس كورونا ببعض المؤسسات التعليمية، وطالبات بإغلاقها تفعيلا لمذكرة البروتوكول الصحي وحسب بلاغ ليها، كتتوفر “كود” عليه، قالت الجامعة أن الدخول المدرسي عرف مجموعة من الاختلالات البنيوية، بعدما تصابو عدد مهم من التلاميذ على مستوى جماعة القليعة بكل من مؤسسة العلويين الإعدادية و كذا مؤسسة المعري التأهيلية. وظهور حالات من المخالطين بكل من مؤسسة الفتح التأهيلية وإعدادية ابن سينا و مدرسة الحكمة الابتدائية و إعدادية المنفلوطي. وقالت أن المديرية الإقليمية للتعليم فالقليعة متفاعلاتش بجدية مع خطورة الوضع الوبائي فالجماعة، وحملات ليها كامل المسؤولية ف”تعريض الأساتذة للخطر”. ودعات لضرورة إخضاع الأساتذة للكشف الطبي فالمؤسسات التعليمية اللي بانو فيها مصابين بالفيروس، وتوفير المعقمات فجميع المؤسسات، والحرص على احترام البروتوكول الصحي. وللإشارة، فالحالة الوبائية فسوس ماسة ولات مقلقة بزاف، بحيث سجلات الجهة ثاني أعلى نسبة دالإصابات اليومية بعد كازا سطات، بحيث تسجلو فيها 419، منهم 274 فإنزكَان آيت ملول بوحدها. 
بعد تسجيل عشرات الحالات فصفوف التلاميذ والأساتذة.. نقابة كتحذر من ظهور بؤر مدرسية فإنزكَان آيت ملول وكتطالب بإغلاقها المدارس فجماعة القليعة